 2 Ndị Eze 8  Ịlaịsha gwara nwaanyị ahụ o mere ka nwa ya dị ndụ ọzọ, sị: Bilie, gị na ezinụlọ gị, gaa biri dị ka ọbịa nebe ọ bụla ị pụrụ ibi dị ka ọbịa; nihi na Jehova ekwuwo na ụnwụ ga-ada, ọ bụghị naanị nke ahụ, ọ ga-adị nala a ruo afọ asaa.Nwaanyị ahụ wee bilie mee ihe onye nke ezi Chineke kwuru, ya na ezinụlọ ya, ha wee biri dị ka ọbịa nala ndị Filistia ruo afọ asaa.O wee ruo mgbe afọ asaa gwụrụ na nwaanyị ahụ si nala ndị Filistia lọta ma gaa itiku eze maka ụlọ ya na ubi ya.Eze nọkwa na-agwa Gehezaị bụ onye na-ejere onye nke ezi Chineke ozi, sị: Biko, kọọrọ m oké ihe niile Ịlaịsha mere.O wee ruo na mgbe ọ nọ na-akọrọ eze otú o si mee ka onye nwụrụ anwụ dị ndụ, lee, nwaanyị ahụ o mere ka nwa ya dị ndụ ọzọ nọ na-etiku eze maka ụlọ ya na ubi ya. Gehezaị sịrị ozugbo: Onyenwe m eze, lee nwaanyị ahụ, leekwa nwa ya ahụ Ịlaịsha mere ka ọ dị ndụ ọzọ.Eze wee jụọ nwaanyị ahụ, o wee kọọrọ ya akụkọ ahụ. Eze wee kpọnye ya onye na-eje ozi nobí ya, sị: Nyeghachi ya ihe niile bụ nke ya na ihe niile si nubi ya malite nụbọchị ọ hapụrụ ala a ruo ugbu a.Ịlaịsha wee bịa na Damaskọs; Ben-hedad eze Siria na-arịakwa ọrịa. E wee kọọrọ ya, sị: Onye nke ezi Chineke abịarutela ebe a.Eze wee sị Hazel: Were onyinye gakwuru onye nke ezi Chineke, jụọ Jehova ase site nọnụ ya, sị, M ga-agbake nọrịa a?Hazel wee were onyinye gakwuru ya, ya bụ, ụdị ihe ọma niile dị na Damaskọs, ihe kamel iri anọ bu, o wee bịa guzo nihu ya, sị: Nwa gị nwoke, Ben-hedad, eze Siria, dunyere m ka m bịakwute gị, sị, M ga-agbake nọrịa a?Ịlaịsha wee sị ya: Gaa sị ya, Ị ga-agbake, ma Jehova egosiwo m na ọ ga-anwụrịrị.O wee legide ya anya, legide ya anya ruo mgbe ihere mewere ya. Onye nke ezi Chineke wee malite ịkwa ákwá.Hazel wee jụọ ya, sị: Gịnị mere onyenwe m ji na-akwa ákwá? O wee zaa, sị: Nihi na amaara m nke ọma ihe ọjọọ ị ga-eme ụmụ Izrel. Ị ga-agba ebe ha e wusiri ike ọkụ, ị ga-ejikwa mma agha gbuo ndị ikom ha bụ dike, ị ga-akụrikwa ụmụntakịrị ha, ị ga-abọwakwa ndị inyom ha dị ime afọ.Hazel wee sị: Gịnị ka ohu gị bụ nkịta efu bụ, nke na ọ pụrụ ime oké ihe a? Ma Ịlaịsha sịrị: Jehova egosiwo m na ị ga-abụ eze Siria.E mesịa, o si nebe Ịlaịsha nọ pụọ wee bịakwute onyenwe ya, bụ onye jụrụ ya, sị: Gịnị ka Ịlaịsha gwara gị? O wee zaa, sị: Ọ sịrị m, Ị ghaghị ịgbake.O wee ruo echi ya na ọ chịịrị ákwà ihe ndina, sụnye ya na mmiri ma were ya sachie ya ihu, o wee nwụọ. Hazel wee malite ịchị nọnọdụ ya.Nafọ nke ise nke ọchịchị Jehoram nwa Ehab bụ eze Izrel, mgbe Jehọshafat bụ eze Juda, Jehoram nwa Jehọshafat bụ eze Juda ghọrọ eze.Ọ gbara afọ iri atọ na abụọ mgbe ọ ghọrọ eze, ọ chịkwara afọ asatọ na Jeruselem.O wee na-eje ije nụzọ ndị eze Izrel jere, dị nnọọ ka ndị ụlọ Ehab mere; nihi na ọ bụ ada Ehab ka ọ lụrụ, ọ wee na-eme ihe jọrọ njọ nanya Jehova.Ma Jehova achọghị ịla Juda niyi nihi ohu ya bụ Devid, dị nnọọ ka o kwere ya nkwa inye ya na ụmụ ya oriọna mgbe niile.Nụbọchị ya ka Idọm nupụụrụ Juda isi wee meere onwe ha eze.Nihi ya, Jehoram gara Zea, ya na ụgbọ ịnyịnya ya niile. O wee bilie nabalị gbuo ndị Idọm gbara ya na ndị isi ụgbọ ịnyịnya ya gburugburu; ndị ahụ wee gbalaa nụlọikwuu ha.Ma Idọm nọgidere na-enupụrụ Juda isi ruo taa. Ọ bụkwa noge ahụ ka Libna malitere inupụ isi.Ihe ndị ọzọ metụtara Jehoram na ihe niile o mere, ọ bụ na e deghị ha nakwụkwọ ihe ndị mere nụbọchị ndị eze Juda?Nikpeazụ, Jehoram sooro nna nna ya hà dinaa, e wee lie ya nebe e liri nna nna ya hà nObodo Devid. Ehazaya nwa ya wee malite ịchị nọnọdụ ya.Nafọ nke iri na abụọ nke ọchịchị Jehoram nwa Ehab eze Izrel, Ehazaya nwa Jehoram eze Juda ghọrọ eze.Ehazaya gbara afọ iri abụọ na abụọ mgbe ọ malitere ịchị, ọ chịkwara otu afọ na Jeruselem. Aha nne ya bụ Atalaya nwa nwa Ọmraị bụ eze Izrel.O wee na-eje ije nụzọ ụlọ Ehab jere ma na-eme ihe jọrọ njọ nanya Jehova, dị ka ụlọ Ehab mere, nihi na ya na ụlọ Ehab gọrọ ọgọ.Nihi ya, o sooro Jehoram nwa Ehab gaa buso Hazel eze Siria agha na Remọt-gilied, ma ndị Siria gbaturu Jehoram.Jehoram bụ eze wee lọta Jezril ka a gwọọ ya ahụ ahụ ndị Siria merụrụ ya nime Rema mgbe o busoro Hazel eze Siria agha. Ma Ehazaya nwa Jehoram eze Juda gbadara Jezril ịga hụ Jehoram nwa Ehab, nihi na ọ na-arịa ọrịa. 